CELEX: 22009D0125
Language: sk
Date: 2009-12-04 00:00:00
Title: Rozhodnutie Spoločného výboru EHP č. 125/2009 zo 4. decembra 2009 , ktorým sa mení a dopĺňa príloha II (Technické predpisy, normy, skúšky a osvedčovanie) k Dohode o EHP

11.3.2010   
            
            
               SK
            
            
               Úradný vestník Európskej únie
            
            
               L 62/11
            
         ROZHODNUTIE SPOLOČNÉHO VÝBORU EHP
   č. 125/2009
   zo 4. decembra 2009,
   ktorým sa mení a dopĺňa príloha II (Technické predpisy, normy, skúšky a osvedčovanie) k Dohode o EHP
   SPOLOČNÝ VÝBOR EHP,
   so zreteľom na Dohodu o Európskom hospodárskom priestore, zmenenú a doplnenú protokolom, ktorým sa upravuje Dohoda o Európskom hospodárskom priestore, ďalej len „dohoda“, a najmä na jej článok 98,
   keďže:
   
               (1)
            
            
               Príloha II k dohode bola zmenená a doplnená rozhodnutím Spoločného výboru EHP č. 28/2009 zo 17. marca 2009 (1).
            
         
               (2)
            
            
               Smernica Európskeho parlamentu a Rady 2007/47/ES z 5. septembra 2007, ktorou sa mení a dopĺňa smernica Rady 90/385/EHS o aproximácii právnych predpisov členských štátov o aktívnych implantovateľných zdravotníckych pomôckach, smernica Rady 93/42/EHS o zdravotníckych pomôckach a smernica 98/8/ES o uvádzaní biocídnych výrobkov na trh (2), sa má začleniť do dohody.
            
         
               (3)
            
            
               Smernica Rady č. 93/42/EHS (3) bola začlenená do kapitoly IX a kapitoly XXX prílohy II k dohode. Keďže táto smernica sa týka zdravotníckych pomôcok, malo by sa na ňu odkazovať iba v kapitole XXX. Odkaz na túto smernicu uvedený v kapitole IX je preto potrebné vypustiť.
            
         
               (4)
            
            
               Smernica Rady 90/385/EHS (4) sa týka aktívnych implantovateľných zdravotníckych pomôcok, a preto je potrebné odkaz na túto smernicu uvedený v kapitole X presunúť do kapitoly XXX prílohy II k dohode,
            
         ROZHODOL TAKTO:
   Článok 1
   Príloha II k dohode sa mení a dopĺňa takto:
   
               1.
            
            
               Znenie bodu 27a (smernica Rady 93/42/EHS) kapitoly IX sa vypúšťa.
            
         
               2.
            
            
               Znenie bodu 7 (smernica Rady 90/385/EHS) kapitoly X sa vypúšťa.
            
         
               3.
            
            
               Do bodu 12n (smernica Európskeho parlamentu a Rady 98/8/ES) kapitoly XV a do bodu 1 (smernica Rady 93/42/EHS) kapitoly XXX sa dopĺňa táto zarážka:
               
                           „—
                        
                        
                           
                              32007 L 0047: smernica Európskeho parlamentu a Rady 2007/47/ES z 5. septembra 2007 (Ú. v. EÚ L 247, 21.9.2007, s. 21).“
                        
                     
         
               4.
            
            
               Za bod 6 (smernica Komisie 2005/50/ES) kapitoly XXX sa vkladá:
               
                           „7.
                        
                        
                           
                              390 L 0385: smernica Rady 90/385/EHS z 20. júna 1990 o aproximácii právnych predpisov členských štátov o aktívnych implantovateľných zdravotníckych pomôckach (Ú. v. ES L 189, 20.7.1990, s. 17) zmenená a doplnená týmito predpismi:
                           
                                       —
                                    
                                    
                                       
                                          393 L 0042: smernica Rady 93/42/EHS zo 14. júna 1993 (Ú. v. ES L 169, 12.7.1993, s. 1),
                                    
                                 
                                       —
                                    
                                    
                                       
                                          393 L 0068: smernica Rady 93/68/EHS z 22. júla 1993 (Ú. v. ES L 220, 30.8.1993, s. 1),
                                    
                                 
                                       —
                                    
                                    
                                       
                                          32007 L 0047: smernica Európskeho parlamentu a Rady 2007/47/ES z 5. septembra 2007 (Ú. v. EÚ L 247, 21.9.2007, s. 21).
                                    
                                 Uplatňujú sa prechodné opatrenia ustanovené v prílohách k Aktu o pristúpení Poľska zo 16. apríla 2003 (príloha XII kapitola 1 bod 1).“
                        
                     
         Článok 2
   Znenie smernice 2007/47/ES v islandskom a nórskom jazyku, ktoré sa uverejní v dodatku EHP k Úradnému vestníku Európskej únie, je autentické.
   Článok 3
   Toto rozhodnutie nadobúda účinnosť 5. decembra 2009 pod podmienkou, že Spoločnému výboru EHP boli doručené všetky oznámenia podľa článku 103 ods. 1 dohody (5).
   Článok 4
   Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
   
      V Bruseli 4. decembra 2009
      
         
            Za Spoločný výbor EHP
         
         
            predsedníčka
         
         Oda Helen SLETNES
      
   
   
      (1)  Ú. v. EÚ L 130, 28.5.2009, s. 21.
   
      (2)  Ú. v. EÚ L 247, 21.9.2007, s. 21.
   
      (3)  Ú. v. ES L 169, 12.7.1993, s. 1.
   
      (4)  Ú. v. ES L 189, 20.7.1990, s. 17.
   
      (5)  Ústavné požiadavky neboli oznámené.